Puyuh semak bebatuan

Puyuh semak bebatuan (: rock bush quail) adalah salah satu daripada burung yang terdapat di semenanjung India. Nama saintifiknya ialah Perdicula argoondah. Puyuh semak ini adalah spesies umum dengan taburan yang luas dan ditandakan "sedikit bimbang" oleh Kesatuan Pemuliharaan Alam Sekitar Antarabangsa (IUCN).

 Taksonomi dan sistematik 
Terdapat tiga subspesies dikenal pasti:

 P. a. argoondah dijumpai dari Madhya Pradesh mengarah ke selatan ke Tamil Nadu
 P. a. meinertzhageni dijumpai di barat laut India
 P. a. salimalii dijumpai di India Selata  di bahagian Karnataka.

 Penerangan 
Puyuh semak ini ditemui dalam kawanan kecil dan dikesan hanya ketika mereka tiba-tiba bertempiar terbang dalam kawanan keluar dari tempat memagut. Puyuh semak ini ialah haiwan berdarah panas dengan 17.0–18.4 cm panjang dan 64–85 g berat. Sayap dan tubuhnya diselubungi oleh bulu pelepah berwarna perang berlorek dan berbintik dengan warna yang lebih gelap. Burung ini mempunyai paruh tanpa gigi dan bunyi kicauan yang diikuti urutan tanda mencicip yang pangkalnya senyap dan tambah membingar.McGowan, P.J.K.; Boesman, P. (1994). Rock Bush-quail (Perdicula argoondah). In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Didapat kembali 2 Ogos 2015

 Taburan 
Puyuh semak bebatuan adalah jenis puyuh tempatan di sebahagian barat India dan dikenali selaku spesies bukan berpindah-randah. Burung ini ditemui di kawasan gersang dengan perumputan kecil dan semak berduri, jarang-jarang ditemukan pada ketinggian di atas 600 m (2,000 ka).

 Pengekalan 
Burung puyuh ini mempunyai taburan yang luas dan umum di beberapa bahagian taburan tersebut. Walaupun populasinya belum dianggarkan bilangannya, burung ini mungkin akan berkurang perlahan-lahan lantaran dijadikan tumpuan perburuan dan kehilangan tempat tinggal.

 Subspesies 
 P. a. argoondah (dijumpai di arah selatan Madhya Pradesh ke Tamil Nadu.)
 P. a. meinertzhageni (ditemui di barat laut India.)
 P. a. salimalii (dijumpai di India Selatan bahagian Karnataka.)

 Rujukan 

 Pautan luar 
 Carian Google.

Kategori:Burung
Kategori:Galliformes